દિલ્હીમાં કથિત રીતે વીર્ય ભરેલા ફુગ્ગા વિદ્યાર્થીનીઓ પર ફેંકવાની ઘટના સામે આવી છે. જેને લઇને જીસસ એન્ડ મેરી કોલેજની વિદ્યાર્થીનીઓ અને પ્રોફેસરે પોલિસ હેડક્વાટર સમક્ષ વિરોધ પ્રદર્શન કર્યું છે. વિદ્યાર્થીનીઓનો આરોપ છે કે કે જ્યારે તે બસમાં હતી ત્યારે તેમની પણ આવા ફુગ્ગા ફેંકવામાં આવ્યા છે. તેમનો આરોપ છે કે કોઇ અજાણ્યો વ્યક્તિ તેમની પર આ ફુગ્ગા ફેકી જતો રહ્યો છે. જે અંગે પોલીસ તપાસ કરી રહી છે. ઉલ્લેખનીય છે કે જ્યાં એક તરફ હોળીનો માહોલ છે ત્યાં જ બીજી તરફ આવા ફુગ્ગા ફેંકવાની બે ઘટનાઓ દિલ્હીમાં બની ચૂકી છે. હોળી રમવાના નામ પર સ્ત્રીઓને ખોટી રીતે છેડછાડ કરવી અને પછી બૂરા ના માનો હોલી હૈ કહી જતી રહેવાની જૂની પ્રથા ભારતભરમાં ચાલે છે. દર વર્ષે અનેક મહિલાઓને આનાથી બચવા હોળી દરમિયાન ઘરમાં છુપાઇને રહેવું પડે કાં તો પછી આવી ઘટનાઓને ભૂલવાની આદત પાડવી પડે છે. જે ખોટું છે. લેડી શ્રીરામ કોલેજની વિદ્યાર્થી પર પણ એક છોકરીએ જ આવો ફુગ્ગો ફેંક્યો હતો તેવું સામે આવ્યું હતું.